Uz laiku okupētās Ukrainas teritorijas

Uz laiku okupētās Ukrainas teritorijas (, ) ir teritorijas ar juridisko statusu, kuru Ukraina noteica attiecībā uz tām tās starptautiski atzītajām teritorijām, kuras tā nekontrolē Krievijas—Ukrainas kara dēļ.

Tas attiecas uz teritorijām, kuras faktiski kontrolē Krievija, kā arī uz pašpasludinātajām Doneckas un Luhanskas tautas republikām:
 Krimas Autonomo Republiku un Sevastopoli (pēc Krimas pussalas aneksijas 2014. gadā tās faktiski kontrolēja Krievija kā Krimas Republiku un federālās nozīmes pilsētu Sevastopoli attiecīgi)
 Atsevišķiem Doneckas un Luhanskas apgabalu rajoniem, kurus uz 2022. gada 23. februāri kontrolēja Doneckas un Luhanskas tautas republikas.
 Teritorijām, kuras ieņēma Krievijas vai pašpasludināto republiku karaspēks pēc 24. februāra notikumiem.

Saskaņā ar Ukrainas likumiem, visas norādītās teritorijas atrodas Krievijas okupācijas pakļautībā, atšķirību starp Krievijas un "prokrievisku" kontroli nav. Pie Krievijas okupācijas struktūrām pieskaita gan Krievijas valsts varas iestādes, kuras kontrolē šos reģionus, gan Krievijas Federācijas kontrolētās pašpasludinātās varas iestādes.

Hronoloģija 
2014. gada 15. aprīlī Ukrainas Augstākā Rada piešķira Krimas Autonomajai Republikai un Sevastopoles pilsētai uz laiku okupēto teritoriju statusu.

2015. gada 17. martā Augstākā Rada atzina arī dažus Doneckas un Luhanskas apgabala rajonus, ciemus un pilsētas par uz laiku okupētām teritorijām.

2019. gada 7. februāra Ukrainas prezidenta pavēlē Nr. 32/2019 tika precīzi norādīts uz Donbasa robežlīnijām un uz laiku okupēto teritoriju sarakstu Donbasā.

Šo teritoriju tiesisko režīmu nosaka Ukrainas likums "Par pilsoņu tiesību un brīvību nodrošināšanu un tiesisko režīmu uz laiku okupētajās Ukrainas teritorijās", ar precizējumiem likumā "Par Ukrainas suverenitāti pār Donbasu".

Teritorijas

Pirms Krievijas iebrukuma 2022. gadā 
Pirms Krievijas 2022. gada iebrukuma par uz laiku okupētajām teritorijām skaitījās:
 Krimas Autonomā Republika (pilnībā kontrolē Krievija)
 Sevastopoles pilsētas padome (Севастопольська міська рада; pilnībā kontrolē Krievija)
 Doneckas apgabala daļa (DTR kontrolētās teritorijas):
 Horlivkas rajons
 Doneckas rajons
 Kaļmiusas rajons
 Mariupoles rajons
 Luhanskas apgabala daļa (teritorijas, kuras kontrolē LTR)
 Alčevskas rajons
 Dovžanskas rajons
 Luhanskas rajons
 Severodonecas rajons

Pēc Krievijas iebrukuma 2022. gadā 
Pēc 2022. gada iebrukuma Krievijas un pašpasludināto republiku karaspēks ieņēma šādās teritorijas:
 Hersonas apgabala lielāko daļu
 Doneckas apgabala daļu
 Gandrīz visu Luhanskas apgabalu
 Harkivas apgabala daļu
 Mikolajivas apgabala daļu
 Zaporižjas apgabala daļu

2022. gada 30. septembrī Krievijas prezidents Vladimirs Putins kopā ar ieņemto reģionu vietvalžiem, pamatojoties uz starptautiski neatzīto referendumu rezultātiem, parakstīja rīkojumu par Doneckas, Hersonas, Luhanskas un Zaporižjas apgabala iekļaušanu Krievijas Federācijas sastāvā.

Atsauces

Ārējās saites 
 Об утверждении перечня населенных пунктов, на территории которых органы государственной власти временно не осуществляют свои полномочия, и перечня населенных пунктов, расположенных на линии соприкосновения Кабинет Министров Украины; Распоряжение, Перечень от 07.11.2014 № 1085-р
 
 
 
 
 
 

Krievijas okupācija Ukrainā
Ukrainas ģeogrāfija
Krievijas 2022. gada iebrukums Ukrainā